ช่วงนี้หนูทำงานค่อนข้างหนัก เวลาพูดเยอะๆ เช่นเวลาประชุมงานกับลูกน้อง จะมีอาการหายใจไม่ทัน ตัวสั่น เหนื่อยหอบค่ะ แล้วเวลาหาวก็เจ็บบริเวณช่องอกกับบ่าทั้งสองข้างค่ะ จะเจ็บแปลบขึ้นมา แล้วก็เจ็บค้างอยู่แบบนั้นประมาณห้านาทีแล้วหายไป บางครั้งเจ็บลามไปที่ช่งอกช่วงแผ่นหลังและช่องท้องด้วยค่ะ อยากทราบว่าหนูเป็นอะไรหรือเปล่าคะ
สวัสดีค่ะ อาการเจ็บหน้าอก ดังกล่าวมา อาจเกิดจาก-กล้ามเนื้อหรือกระดูกอ่อนบริเวณหน้าอกอักเสบ อาจปวดสัมพันธ์กับท่าทางหรือการขยับ มีการร้าวขึ้นไปที่บ่าได้-เยื่อหุ้มปอดหรือเยื่อหุ้มหัวใจอักเสบ เป็นปวดจี๊ดๆสัมพันธ์กับการหายใจเข้าออก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากหากปวดร้าวไปหลายๆบริเวณ อาจเกี่ยวกับเรื่องของกล้ามเนื้อมากที่สุดการดูแลตัวเองเบื้องต้น หลีกเลี่ยงการทำงานหรือยกของหนักหรือการทำท่าทางที่ทำให้ปวดมากขึ้น สามารถรับประทานยาแก้ปวดหรือยาแก้อักเสบที่ไม่ใช่สเตียรอยด์ได้ในช่วงที่ปวดมาก กินอาหารมื้อเล็กๆไม่นอนหลังรับประทานอาหารทันทีหากยังปวดมากขึ้นเรื่อยๆ ใจสั่น แน่นอกมาก เจ็บนานไม่ทุเลา ไอมาก ไอเป็นเลือด ควรไปพบแพทย์